**

*Հավելված 1*

**Ծրագրային հայտ-առաջարկ**

**ՀՀ համայնքների սոցիալ-տնտեսական զարգացման դրամաշնորհային հիմնադրամ**

**ՄԱԿ-ի 2030 Օրակարգի և Կայուն զարգացման նպատակների տեղայնացում համայնքներում**

|  |  |  |
| --- | --- | --- |
|  | **Հայտատու համայնք(ներ)** | Աբովյան համայնք |
|  | **Համայնքի ղեկավարի** **տվյալներ**  | Էդուարդ Բաբայան(0222) 2-03-65, (060) 447-000abovyan.kotayq@mta.gov.am |
|  | **Տնտեսական զարգացման պատասխանատուի** **տվյալներ**  | Մերուժան Մելիքսեթյան093733007abovyan-zargacum@mail.ru |
|  | **Հայտի ներկայացման ամսաթիվ** | 17 մայիս 2023թ |
|  | **Ծրագրի անվանում** | Աբովյան համայնքի նախադպրոցական 5 հաստատություններում արևային համակարգի տեղադրում։ |
|  | **Ծրագրի նպատակը և խնդիրները** | Ծրագրի նպատակն է համայնքային ենթակառուցվածքները դարձնել էներգետիկ անկախ, միաժամանակ նվազեցնել համայնքի բյուջեի ծախսերը և շրջակա միջավայրի վրա բացասական ազդեցությունը։Մեր առաջադրանքն է երկարաժամկետ ապահովել մեծ արդյունք, քանի որ վերականգնվող էներգիան կայուն է, նշանակում է, որ այն գործնականում երբեք չի սպառվում, քանի որ այն աղբյուրները, որոնցից գալիս է, անընդհատ համալրվում են: Միևնույն ժամանակ արևային էներգիայի համակարգը լուծում է մեկ այլ խնդիր՝ շրջակա միջավայրի համար շատ ավելի լավ է, քան չվերականգնվող աղբյուրներից ստացվող էներգիան, ինչպիսիք են գազը և ածուխը: Արեգակնային էներգիան չի արտադրում ածխածնի երկօքսիդ կամ օդի այլ աղտոտիչներ։ Արևային էներգիային անցնելու ծրագրով՝ երկարաժամկետ հեռանկարում, նաև կխնայվի համայնքի բյուջեի գումարը կոմունալ ծախսերի վրա:Ծրագրի շահառուներն են Աբովյան համայնքի բնակիչները։ Նպատակին հասնելու ուղղություններն են` դրամաշնորհային մրցույթին համայնքի մասնակցությունը և ֆինանսական միջոցների ներգրավվումը։Ծրագրի կազմման համար գործիքակազմ է հանդիսացել համայնքի 2022-2026 թվականների հնգամյա զարգացման ծրագիրը և որդեգրած ռազմավարությունը, ՏԱՊ-ը, Աբովյան համայնքի ավագանու որոշման նախագիծը, ինչպես նաև ծրագրի ընտրության և նպատակների սահմանման հարցում ներգրավված են եղել նախադպրոցական հաստատությունների աշխատակազմը, մեթոդմիավորման անդամները, ծնողխորհրդի անդամները։ |
|  | **Ծրագրի ընդլայնված նկարագրություն** | Աբովյան համայնքը 2023 թվականի ՏԱՊ-ը կազմելիս առաջնորդվել է ՄԱԿ-ի կողմից ընդունված Կայուն զարգացման հայեցակարգի դրույթներով և յուրաքանչյուր ծրագրի հիմքում հնարավորին չափով դրվել են այդ դրույթները։Ծրագրի հիմնախնդիրն է օգտագործել արևային վերականգնվող էներգիան նվազեցնելու համար շրջակա միջավայրի վրա բացասական ազդեցության մակարդակը, խթանելու նորարարությունների զարգացմանը, խնայելու համայնքի ֆինանսական միջոցները՝ դրանք ուղղել համայնքի բնակչության կենսամակարդակի բարձրացմանը և ենթակառուցվածքների զարգացմանը։Աբովյան համայնքում գործում է 11 նախադպրոցական հաստատություններ, որոնց ընդհանուր էլեկտրաէներգիայի սպառման տարեկան ծավալը կազմում է մոտ 18 000.0 հազար դրամ։Այս ցանկից ընտրվել են ամենաշատ սպառում ունեցող նախադպրոցական 5 ՀՈԱԿ-ները՝ * Աբովյան համայնքի «Աբովյան քաղաքի թիվ 3 մանկապարտեզ ՀՈԱԿ» տարեկան 2 000.0 հազար դրամ ծախսով։

Գտնվում է ՀՀ, Կոտայքի մարզ, ք.Աբովյան Հանրապետության 17/2 հասցեում,Գործում է 7 խումբ, հաճախում է 162 երեխա* Աբովյան համայնքի «Աբովյան քաղաքի թիվ 5 մանկապարտեզ ՀՈԱԿ» տարեկան 1 110.0 հազար դրամ ծախսով։

Գտնվում է ՀՀ, Կոտայքի մարզ, ք. Աբովյան, Սևանի փողոց, 2/4/4 հասցեում,Գործում է 6 խումբ, հաճախում է 165 երեխա* Աբովյան համայնքի «Աբովյան քաղաքի թիվ 6 մանկապարտեզ ՀՈԱԿ» տարեկան 1 150.0 հազար դրամ ծախսով։

Գտնվում է ՀՀ, Կոտայքի մարզ, ք.Աբովյան , Ս.Մնացականյանի 1/5 հասցեում,Գործում է 8 խումբ, հաճախում է 206 երեխա* Աբովյան համայնքի «Աբովյան քաղաքի թիվ 9 մանկապարտեզ ՀՈԱԿ» տարեկան 2 500.0 հազար դրամ ծախսով։

Գտնվում է ՀՀ, Կոտայքի մարզ, ք.Աբովյան 4-րդ մ/շ 57/1 հասցեում,Գործում է 11 խումբ, հաճախում է 279 երեխա* Աբովյան համայնքի «Աբովյան քաղաքի թիվ 12 մանկապարտեզ ՀՈԱԿ» տարեկան 1 300.0 հազար դրամ ծախսով։

Գտնվում է ՀՀ, Կոտայքի մարզ, Ք.Աբովյան, Տարտուի 1/24/1 հասցեում,Գործում է 7 խումբ, հաճախում է 194 երեխաՆախադպրոցական 5 հաստատություններն էլ տիպային շինություններ են, որոնցից 2-ը հարթ տանիքներով, մյուս 3-ը թեք տանիքներով։ Ծրագրի արդյունավետությունը բարձրացնելու համար մանրամասն պետք է հաշվարկվի տեղադրվող արևային վահանակների տեսակները և տեղադրման տեխնիկական պայմանները։ Նախնական հաշվարկով անհրաժեշտ կլինի տեղադրել մոտ 120 կՎտ հզորության համակարգ։ Ծրագրի շահառու հաստատությունները կսկսեն իրենք իրենց ապահովել անհրաժեշտ էլելկտաէներգիայով։ Ամռան ամիսներին կուտակված էներգիան ձմռանը սպառելուց հետո, ավելացած մասը կվաճառվի պետությանը և ստացած եկամուտը կրկին կուղղվի համայնքային բյուջե։Ծրագրի իրականացման արդյունքում մեկ տարում կխնայվի մոտ 8 060.0 հազար դրամ։ Խնայված գումարը կարող է ուղղվել նախադպրոցական հաստատություններում առկա այլ կարիքների բավարարմանը և մատուցվող ծառայությունների բարելավմանը, ինչպես նաև համայնքային այլ ոլորտների խնդիրների լուծմանը՝ ըստ պահանջի։Տնտեսական տեսակետից ծրագիրը թույլ է տալիս խնայել միջոցներ և զարկ տալ նորարարությանը։ Սոցիալական առումով այն ապահովում է համայնքի բոլոր բնակիչների համար ծառայություններից օգտվելու հավասար պայմաններ։Բնապահպանական առումով ծրագիրը ապահովում է մատչելի, հուսալի և անսպառ էներգիա առանց վնասելու շրջակայքը։ |
|  | **Ծրագրի կապը 2030 Օրակարգի և կայուն զարգացման նպատակների (ԿԶՆ) հետ** | Ուղղակի ազդեցություն՝Կայուն Զարգացման Նպատակ ***4 Որակյալ Կրթություն >*** ԿԶՆ թիրախ ***4.2***- Մինչև 2030թ. ապահովել, որ բոլոր աղջիկների և տղաների համար հասանելի լինեն որակյալ վաղ մանկության զարգացման հնարավորությունները, խնամքը և նախադպրոցական կրթությունը, որպեսզի նրանք պատրաստ լինեն տարրական կրթության > ԿԶՆ ցուցանիշ-Կազմակերպված ուսումնառությանը մասնակցության թվի մեծացում համայնքի երեխաների ընդհանուր թվի մեջ։Կայուն Զարգացման Նպատակ ***7 Մատչելի և մաքուր էներգիա >*** ԿԶՆ թիրախ ***7.1*** - Մինչև 2030թ. ապահովել մատչելի, հուսալի և ժամանակակից էներգետիկ ծառայությունների համընդհանուր հասանելիություն > ԿԶՆ ցուցանիշ ***7.1.2*** - Հիմնականում մաքուր վառելիքին և տեխնոլոգիաներին ապավինող բնակչության համամասնությունը։ԿԶՆ թիրախ ***7.2* -** Մինչև 2030թ. էապես մեծացնել վերականգնվող էներգիայի համամասնությունը էներգիայի տարբեր տեսակների համադրության մեջ ամբողջ աշխարհում > ԿԶՆ ցուցանիշ ***7.2.1*-**Վերականգնվող էներգիայի համամասնությունը էներգիայի ընդհանուր վերջնական սպառման մեջ։Անուղղակի ազդեցություն՝Կայուն Զարգացման Նպատակ ***4 Որակյալ Կրթություն >*** ԿԶՆ թիրախ ***4.ա –*** Կառուցել և վերազինել ուսումնական հաստատությունների շենքային հարմարությունները, որոնցում հաշվի են առնված երեխաների, հաշմանդամների և գենդերային տարբերությունների առանձնահատկությունները,և որոնք ապահովում են անվտանգ, բռնությունից զերծ, ներառական և արդյունավետ ուսումնառության միջավայր բոլորի համար։ ԿԶՆ ցուցանիշ - ***4.ա.1*** Նախադպրոցական ուսումնական հաստատությունների համամասնությունը, որոնք ունեն. (ա) մշտական էլեկտրականություն, (բ) մշտապես հասանելի համացանցային կապ՝ մանկավարժական նպատակներով, (գ) համակարգիչներ՝ մանկավարժական նպատակներով, (դ) հարմարեցված ենթակառուցվածքներ և նյութեր հաշմանդամություն ունեցող աշակերտների համար, (ե) հիմնական տաք ջուր։Կայուն Զարգացման Նպատակ ***9 Արդյունաբերություն, Նորարարություն և Ենթակառուցվածքներ >*** ԿԶՆ թիրախ ***9.ա*** – Դյուրացնել կայուն և դիմակայուն ենթակառուցվածքների զարգացումը զարգացող երկրներում՝ցուցաբերելով ընդլայնված ֆինանսական, տեխնոլոգիական և փորձագիտական օժանդակություն աֆրիկյան երկրներին, առավել թույլ զարգացած երկրներին, դեպի ծով > ԿԶՆ ցուցանիշ ***9.ա.1 -*** Ընդհանուր միջազգային պաշտոնական օժանդակություն (զարգացմանն ուղղված պաշտոնական օգնություն՝ գումարած այլ պաշտոնական հոսքեր) ենթակառուցվածքներին։***9.բ*** - Օժանդակել հայրենական տեխնոլոգիաների զարգացմանը, գիտահետազոտական աշխատանքներին և նորարարությանը զարգացող երկրներում, այդ թվում ապահովելով քաղաքականությունների առումով նպաստավոր միջավայր, ի թիվս այլոց, արդյունաբերության բազմազանեցման և հումքային ապրանքներին արժեքի ավելացման համար > ԿԶՆ ցուցանիշ ***9.բ.1 –*** Միջին և բարձր տեխնոլոգիաների ճյուղի ավելացված արժեքի համամասնությունը ընդհանուր ավելացված արժեքի մեջ։ |
|  | **Ակնկալվող արդյունքներ** | Ծրագրի արդյունքում նախադպրոցական 5 հաստատությունները, այս պահին թվով 1006 երեխա և թվով 178 աշխատակիցներ[[1]](#footnote-1)` «Աբովյան քաղաքի թիվ 3 մանկապարտեզ ՀՈԱԿ»- 33 աշխատակից, «Աբովյան քաղաքի թիվ 5 մանկապարտեզ ՀՈԱԿ»- 30 աշխատակից, «Աբովյան քաղաքի թիվ 6 մանկապարտեզ ՀՈԱԿ»- 37 աշխատակից, «Աբովյան քաղաքի թիվ 9 մանկապարտեզ ՀՈԱԿ»- 46 աշխատակից, «Աբովյան քաղաքի թիվ 12 մանկապարտեզ ՀՈԱԿ»- 32 աշխատակից, կապահովվեն մշտական վերականգնվող էլեկտրաէներգիայով։ Նախադպրոցական հաստատությունների կենցաղային պայմանների ապահովման համար կունենա դրական արդյունք, գազամատակարարման վթարային անջատումների ժամանակ աշխատանքները կկազմակերպվի էլեկտրաէներգիայով։ Նախադպրոցական հաստատությունները ապահովելով արևային համակարգով կխնայվեն միջոցներ, որոնք կուղղվեն երեխաների, մանկավարժների և աշխատակազմի այլ աշխատակիցների աշխատանքի պայմանների բարելավմանը, ինչպես իրավական մասը ապահովելիս (փաստաթղթերի և հաշվետվությունների կազմում, հանձնարարականների կատարում, պահեստ, մուտքի և ելքի հաշվառում, երեխաների հաճախելիության գրանցում, վարձավճարների հավաքագրման ճշգրիտ ապահովում, սոցիալապես անապահով երեխաների հաշվառում, մեթոդիստների կողմից աշխատանքային պլանի կազմում), այնպես էլ ամենօրյա ընթացիկ աշխատանքում։ Մանկապարտեզներում մշտապես իրականացվող մոնիթորինգների արդյունքում բացահայտված խնդիրները կդասակարգվեն և դրանցից առաջնայիններին կուղղվեն խնայված միջոցները։Ավելացված էլեկտրաէներգիան կվաճառվի և գումարը կծառայի այլ խնդիրների լուծմանը։ |
|  | **Հայտի մշակման գործընթացի մասնակիցներ և ծրագրի իրականացման դերակատարներ** | Հայտի մշակման գործընթացին մասնակցել են համայնքապետարանի աշխատակազմի համապատասխան ստորաբաժանումները և պատասխանատու աշխատակիցները, ինչպես նաև ծրագրի շահառու հանդիսացող համայնքային ենթակայության հաստատությունները։Դերակատարներն են՝ Աբովյանի համայնքապետարանը, դրամաշնորհային կազմակերպությունը և համայնքային ենթակայության ՀՈԱԿ-ները։ |
|  | **Ծրագրի տևողությունը** | Ծրագիրը կտևի 2023 թվականի հուլիսի 1-ից 2024 թվականի հուլիսի 15-ը։ |
|  | **Իրականացման վայրը** | Ծրագիրը իրականացվելու է Աբովյան համայնքի Աբովյան քաղաքում։ |
|  | **Ծրագրի ընդհանուր արժեքը** | 32 788.0 հազար դրամ |
|  | **Հայտավորվող ֆինանսական միջոցներ** | Ընդհանուր գումարի մոտ 50%-ը՝ 16 000.0 հազար դրամ ակնկալվում է ստանալ դրամաշնորհային հիմնադրամի կողմից, իսկ մնացած մասը՝ 16 788.0 հազար դրամը կներդրվի համայնքային բյուջեից։ |
|  | **Բնեղեն ներդրման նկարագրությունը (առկայության դեպքում)** | Առկա չեն |
|  | **Ծրագրի իրականացման ռիսկերը և դրանք մեղմող միջոցառումները** | Ծրագրի ռիսկերն են որոշակի փուլերի համար նախատեսված ժամանակահատվածները, և օրենսդրաիրավական կարգավորումները։Արտադրողականությունը հաշվարկելիս հաշվի է առնվել հոսանքի կորուստ՝ լարերի, ինվերտորի, չափազանց բարձր ջերմաստիճանի, եղանակային պայմանների և այլ գործոնների պատճառով:Տարեկան արտադրողականության մակարդակը հնարավոր է շեղվի ներկայացված թվերից ինչպես դեպի վեր, այնպես էլ դեպի վար կախված տարվա եղանակից, վահանակի մաքրությունից, ամպամածության մակարդակից, փոշու առկայությունից և այլն:Դրանց մեղման համար նախատեսվում է նախօրոք լավ պլանավորել անելիքները և յուրաքանչյուր փուլի համար նախատեսել հավելյալ ժամանակահատված՝ ընթացքում խնդիրներ ի հայտ գալու դեպքում դրանք ժամանակին շտկել։Բոլոր գործընթացները կազմակերպել և իրականացնել ըստ օրենքի պահանջի։ |
|  | **Գալիք 3-5 տարում ծրագրի կենսունակությունն (ֆինանսական, ինստիտու­ցիո­նալ) ապահովող միջոցառումները** | Ծրագրում ներդրվող ֆինանսական միջոցները առնվազն 3 տարում կվերադառնա համայնքային բյուջե, վահանակների երաշխիքային ժամկետները 3-4 տարի է։Ծրագիրը կարող է ունենալ շարունակական բնույթ և հետագայում կիրառվել այլ ենթակառուցվածքներում ևս՝ համայնքի ավագանու հաստատմամբ և Կառավարության աջակցությամբ։ |
|  | **Լրացուցիչ խորհրդատվության նկարագրություն** | Լրացուցիչ խորհրդատվություն չի ակնկալվում։ |
|  | **Լրացուցիչ տեղեկություններ և տվյալներ (առկայության դեպքում)** | Ծրագիրը բխում է համայնքի 2022-2026 թվականների հնգամյա զարգացման ռազմավարությունից և ներառված է Աբովյան համայնքի 2023 թվականի ՏԱՊ-ում, սակայն ֆինանսական միջոցներ նախատեսված չեն։ |

**Ծրագրի գործողությունների պլանը**

|  |  |  |  |
| --- | --- | --- | --- |
| **hh** | **Միջոցառում** | **2023** | **2024** |
| **7** | **8** | **9** | **10** | **11** | **12** | **1** | **2** | **3** | **4** | **5** | **6** | **7** |
|  | Մանրամասն ուսումնասիրել ծրագրի բոլոր բաղադրիչները |  |  |  |  |  |  |  |  |  |  |  |  |  |
|  | Կազմել ծրագրի տեխնիկական բնութագիրը |  |  |  |  |  |  |  |  |  |  |  |  |  |
|  | Հայտարարել նախագիծ-նախահաշվային փաստաթղթերի մրցույթ |  |  |  |  |  |  |  |  |  |  |  |  |  |
|  | Ծրագիրը ներառել համայնքի 2024թ. կապիտալ ծրագրերի ցանկում, ՏԱՊ-ում և բյուջեում |  |  |  |  |  |  |  |  |  |  |  |  |  |
|  | Ներկայացնել համայնքի ավագանու հաստատմանը |  |  |  |  |  |  |  |  |  |  |  |  |  |
|  | Պատրաստել ծառայությունների գնման մրցույթ |  |  |  |  |  |  |  |  |  |  |  |  |  |
|  | Անցկացնել ծառայությունների գնման մրցույթ |  |  |  |  |  |  |  |  |  |  |  |  |  |
|  | Կնքել պայմանագիր հաղթող ընկերության հետ |  |  |  |  |  |  |  |  |  |  |  |  |  |
|  | Տեղադրել վահանակները և կատարել ծառայության դիմաց վճարումները |  |  |  |  |  |  |  |  |  |  |  |  |  |
|  | Հետծրագրային ընթացք և մոնիթորինգ |  |  |  |  |  |  |  |  |  |  |  |  |  |
|  | Ծրագրի գնահատման փուլ և վերլուծություն |  |  |  |  |  |  |  |  |  |  |  |  |  |
|  | Ծրագրի ամփոփում և փակում |  |  |  |  |  |  |  |  |  |  |  |  |  |

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**

1. Աբովյան համայնքի ավագանու 28 դեկտեմբեր 2022 թ. №198-Ա որոշում <https://www.abovyan.am/Pages/DocFlow/Default.aspx?a=v&g=3c016224-17c3-4f83-997d-029596457335> [↑](#footnote-ref-1)